หนูมีพสพ.แล้วกินยาคุมฉุกเฉินช้าประมาณ3วันถึงกินแล้วหลังจากนั้นประมาณ2วันก็มีเลือดออกแบบผิดปกติสีน้ำตาลนิดเดียวอยู่2วันแล้วก็ประมาณ2-3วันประจำเดือนก็มา(แต่ประจำเดือนรอบนี้มาช้า)มาอยู่ประมาณ7วันได้ค่ะพอหลังประจำเดือนหายอาการหนูผิดปกติหนูดูมา3-4วันแล้วค่ะมีอาการคลื่นไส้เหมือนจะอาเจียนพะอืดพะอมบางทีก็หน้ามืดบ่อยบางทีก็ง่วงนอนบ่อยทั้งๆที่ไม่ค่อยนอนกลางวันมีอาการหน่วงๆที้ท้องน้อยด้วยค่ะตัวร้อนเหมือนจะไม่สบายแต่เดียวก็หายเองบางทีก็เหนื่อยง่ายอยากกินแต่ของหวานไม่อยากข้าวเลยค่ะหิวบ่อยแต่หิวของจุกจิกจนหนูอยากรู้เลยซื้อมาตรวจแต่ขึ้นขีดเดียวเลยอยากทราบว่าหนูท้องไหมค่ะต้องรอดูอาการต่อไหมค่ะ
สวัสดีค่ะ ถ้ามีประจำเดือนมาตามรอบเดือนปกติและเป็นเลือดประจำเดือนจริงคือมาประมาณ 3-5 วันแล้วหยุด มีโอกาสตั้งครรภ์หลังจากนั้นน้อย ถ้าไม่ได้ไปมีเพศสัมพันธ์อีกโดยอาการของการตั้งครรภ์เช่นประจำเดือนมาช้ากว่า 35 วันนับจากประจำเดือนครั้งก่อน และอาการอื่นๆเช่น คัดตึงเต้านม คลื่นไส้ ปัสสาวะบ่อย อารมณ์เปลี่ยนแปลง แต่มักเป็นอาการที่ไม่เฉพาะเจาะจงกับการตั้งครรภ์ค่ะ การยืนยันการตั้งครรภ์นั้นทำได้โดยการตรวจระดับฮอร์โมนที่พบในหญิงตั้งครรภ์จากปัสสาวะ ในเลือด หรืออัลตราซาวน์หน้าท้องพบหัวใจเด็ก ชุดตรวจการตั้งครรภ์ทางปัสสาวะสามารถให้ผลบวกได้ตั้งแต่ 10-14 วันหลังมีการปฏิสนธิ หากไม่แน่ใจผลตรวจและยังมีอาการผิดปกติอยู่ ควรไปพบสูตินรีแพทย์เพื่อยืนยันการตั้งครรภ์แนะนำว่าหากจะมีเพศสัมพันธ์ควรใช้วิธีการคุมกำเนิดที่มีประสิทธิภาพดีและผลข้างเคียงน้อยเช่นการใส่ถุงยางอนามัย การรับประทานยาคุมกำเนิดแบบแผง การฉีดยาคุม การฝังยาคุม ไม่แนะนำการรับประทานยาคุมฉุกเฉินเนื่องจากผลข้างเคียงมากเช่นเลือดออกผิดปกติทางช่องคลอดร่วมกับประสิทธิภาพที่ต่ำกว่าการคุมกำเนิดชนิดอื่น